Cuneiform Tablet Kt 92/k 318 (AKT 11a 116)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na šu-lá-ba-an i-na-a a-ḫu-wa-qar ù um-ma-za qí-bi-ma um-ma šu-IŠTAR-ma 2.5 ma-na KÙ.BABBAR ù ṣí-ba-sú a-bu-num ù me-er-ú-šu ḫa-bu-lu-nim a-na ṣí-ib-it ni-ga-li-im i-ša-qú-lu u₄-mu-šu-nu ma-al-ú 0.83333 ma-na 3 GÍN KÙ.KI SIG₅-a pá-ša-lam ša ḫa-ra-an a-lim{ki} i-na-ra-wa-at ù wa-lá-ḫa-áš-na DUMU zu-pá ḫa-bu-lu-nim iš-tù ḫa-muš-tim ša i-na-a DUMU a-mu-ra-a a-na 10 ḫa-muš-tim i-ša-qú-lu u₄-mu-šu-nu e-ta-at-qú a-ḫu-a a-tù-nu a-ma-kam ṣa-áb-ta-šu-nu-ma KÙ.BABBAR ù KÙ.KI ša-áš-qí-lá-šu-nu ší-im SÍG.ḪI.A KÙ.BABBAR šu-ma É-bé-tám tal-qé-a a-na ší-im bé-tim šu-uq-lá šu-ma be-tám lá tal-qé-a KÙ.BABBAR a-na DUMU um-me-a-nim ki-nim a-na ṣí-ib-tim-ma dí-na ù-lá ku-un-kà-ma li-bi-ší ù té-er-ta-ku-nu li-li-kam